
[bookmark: TextBodyBegin]Európsky parlament,
–	so zreteľom na konečnú ročnú účtovnú závierku Agentúry Európskej únie pre azyl za rozpočtový rok 2023,
–	so zreteľom na výročnú správu Dvora audítorov o agentúrach EÚ za rozpočtový rok 2023 spolu s odpoveďami agentúr[footnoteRef:1], [1:  	Ú. v. EÚ C, C/2024/6332, 24.10.2024, ELI: http://data.europa.eu/eli/C/2024/6332/oj.] 

–	so zreteľom na vyhlásenie o vierohodnosti[footnoteRef:2] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2023 v súlade s článkom 287 Zmluvy o fungovaní Európskej únie, [2:  	Ú. v. EÚ C, C/2024/6041, 10.10.2024, ELI: http://data.europa.eu/eli/C/2024/6041/oj.] 

–	so zreteľom na odporúčanie Rady zo 17. februára 2025 o udelení absolutória agentúre za plnenie rozpočtu za rozpočtový rok 2023 (05755/2025 – C10‑0024/2025),
–	so zreteľom na svoje rozhodnutie zo 7. mája 2025[footnoteRef:3], ktorým sa odkladá rozhodnutie o absolutóriu za rozpočtový rok 2023, a so zreteľom na odpovede výkonnej riaditeľky Agentúry Európskej únie pre azyl, [3:  	Ú. v. EÚ L, 2025/1663, 8.10.2025, ELI: http://data.europa.eu/eli/dec/2025/1663/oj.] 

–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:4], a najmä na jeho článok 70, [4:  	Ú. v. EÚ L 193, 30.7.2018, s. 1, ELI: http://data.europa.eu/eli/reg/2018/1046/oj.] 

–	so zreteľom na nariadenie Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie[footnoteRef:5], a najmä na jeho článok 70, [5:  	Ú. v. EÚ L, 2024/2509, 26.9.2024, ELI: http://data.europa.eu/eli/reg/2024/2509/oj.] 

–	so zreteľom na nariadenie Európskeho parlamentu a Rady (EÚ) č. 439/2010 z 19. mája 2010, ktorým sa zriaďuje Európsky podporný úrad pre azyl[footnoteRef:6], a najmä na jeho článok 36, [6:  	Ú. v. EÚ L 132, 29.5.2010, s. 11, ELI: http://data.europa.eu/eli/reg/2010/439/oj.] 

–	so zreteľom na nariadenie Európskeho parlamentu a Rady (EÚ) 2021/2303 z 15. decembra 2021 o Agentúre Európskej únie pre azyl a o zrušení nariadenia (EÚ) č. 439/2010[footnoteRef:7], a najmä na jeho článok 55, [7:  	Ú. v. EÚ L 468, 30.12.2021, s. 1, ELI: http://data.europa.eu/eli/reg/2021/2303/oj.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:8], a najmä na jeho článok 105, [8:  	Ú. v. EÚ L 122, 10.5.2019, s. 1, ELI: http://data.europa.eu/eli/reg_del/2019/715/oj.] 

–	so zreteľom na článok 102 a prílohu V k rokovaciemu poriadku,
–	so zreteľom na druhú správu Výboru pre kontrolu rozpočtu (A10-0169/2025),
1.	udeľuje výkonnej riaditeľke Agentúry Európskej únie pre azyl absolutórium za plnenie rozpočtu agentúry za rozpočtový rok 2023;
2.	uvádza svoje poznámky v priloženom uznesení;
3.	poveruje svoju predsedníčku, aby postúpila toto rozhodnutie a uznesenie, ktoré je jeho neoddeliteľnou súčasťou, výkonnej riaditeľke Agentúry Európskej únie pre azyl, Rade, Komisii a Dvoru audítorov a aby zabezpečila ich uverejnenie v Úradnom vestníku Európskej únie (v sérii L).

2. Rozhodnutie Európskeho parlamentu z 22. októbra 2025 o účtovnej závierke Agentúry Európskej únie pre azyl za rozpočtový rok 2023 (2024/2030(DEC))
Európsky parlament,
–	so zreteľom na konečnú ročnú účtovnú závierku Agentúry Európskej únie pre azyl za rozpočtový rok 2023,
–	so zreteľom na výročnú správu Dvora audítorov o agentúrach EÚ za rozpočtový rok 2023 spolu s odpoveďami agentúr[footnoteRef:9], [9:  	Ú. v. EÚ C, C/2024/6332, 24.10.2024, ELI: http://data.europa.eu/eli/C/2024/6332/oj.] 

–	so zreteľom na vyhlásenie o vierohodnosti[footnoteRef:10] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2023 v súlade s článkom 287 Zmluvy o fungovaní Európskej únie, [10:  	Ú. v. EÚ C, C/2024/6041, 10.10.2024, ELI: http://data.europa.eu/eli/C/2024/6041/oj.] 

–	so zreteľom na odporúčanie Rady zo 17. februára 2025 o udelení absolutória agentúre za plnenie rozpočtu za rozpočtový rok 2023 (05755/2025 – C10‑0024/2025),
–	so zreteľom na svoje rozhodnutie zo 7. mája 2025[footnoteRef:11], ktorým sa odkladá rozhodnutie o absolutóriu za rozpočtový rok 2023, a so zreteľom na odpovede výkonnej riaditeľky Agentúry Európskej únie pre azyl, [11:  	Ú. v. EÚ L, 2025/1663, 8.10.2025, ELI: http://data.europa.eu/eli/dec/2025/1663/oj.] 

–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:12], a najmä na jeho článok 70, [12:  	Ú. v. EÚ L 193, 30.7.2018, s. 1, ELI: http://data.europa.eu/eli/reg/2018/1046/oj.] 

–	so zreteľom na nariadenie Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie[footnoteRef:13], a najmä na jeho článok 70, [13:  	Ú. v. EÚ L, 2024/2509, 26.9.2024, ELI: http://data.europa.eu/eli/reg/2024/2509/oj.] 

–	so zreteľom na nariadenie Európskeho parlamentu a Rady (EÚ) č. 439/2010 z 19. mája 2010, ktorým sa zriaďuje Európsky podporný úrad pre azyl[footnoteRef:14], a najmä na jeho článok 36, [14:  	Ú. v. EÚ L 132, 29.5.2010, s. 11, ELI: http://data.europa.eu/eli/reg/2010/439/oj.] 

–	so zreteľom na nariadenie Európskeho parlamentu a Rady (EÚ) 2021/2303 z 15. decembra 2021 o Agentúre Európskej únie pre azyl a o zrušení nariadenia (EÚ) č. 439/2010[footnoteRef:15], a najmä na jeho článok 55, [15:  	Ú. v. EÚ L 468, 30.12.2021, s. 1, ELI: http://data.europa.eu/eli/reg/2021/2303/oj.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:16], a najmä na jeho článok 105, [16:  	Ú. v. EÚ L 122, 10.5.2019, s. 1, ELI: http://data.europa.eu/eli/reg_del/2019/715/oj.] 

–	so zreteľom na článok 102 a prílohu V k rokovaciemu poriadku,
–	so zreteľom na druhú správu Výboru pre kontrolu rozpočtu (A10-0169/2025),
1.	schvaľuje účtovnú závierku Agentúry Európskej únie pre azyl za rozpočtový rok 2023;
2.	poveruje svoju predsedníčku, aby postúpila toto rozhodnutie výkonnej riaditeľke Agentúry Európskej únie pre azyl, Rade, Komisii a Dvoru audítorov a aby zabezpečila jeho uverejnenie v Úradnom vestníku Európskej únie (v sérii L).

3. Uznesenie Európskeho parlamentu z 22. októbra 2025 s poznámkami, ktoré je neoddeliteľnou súčasťou rozhodnutí o absolutóriu za plnenie rozpočtu agentúr Európskej únie za rozpočtový rok 2023 (2024/2030(DEC))
Európsky parlament,
–	so zreteľom na svoje rozhodnutie o absolutóriu za plnenie rozpočtu Agentúry Európskej únie pre azyl za rozpočtový rok 2023,
–	so zreteľom na článok 102 a prílohu V k rokovaciemu poriadku,
–	so zreteľom na fungovanie spoločného európskeho azylového systému je dodržiavanie, riadne vykonávanie a presadzovanie pravidiel a udržateľná a primeraná finančná podpora Agentúre Európskej únie pre azyl nevyhnutná na zabezpečenie systému spoločnej zodpovednosti a solidarity medzi členskými štátmi Európskej únie;
–	so zreteľom na záverečnú správu úradu OLAF (OC-2022-0717) o Agentúre Európskej únie pre azyl dokončenú v októbri 2024 a sprístupnenú členom Výboru pre kontrolu rozpočtu v marci 2025,
–	so zreteľom na listy, ktoré zaslala predsedníčka správnej rady Agentúry Európskej únie pre azyl v marci 2025 a výkonná riaditeľka Agentúry Európskej únie pre azyl v júli 2025,
– 	so zreteľom na výmenu názorov so zástupcami úradu OLAF, Agentúry Európskej únie pre azyl a GR HOME 15. júla 2025,
–	so zreteľom na druhú správu Výboru pre kontrolu rozpočtu (A10-0169/2025),
A.	keďže všetky decentralizované agentúry Únie musia byť transparentné a v plnej miere by sa mali zodpovedať občanom Únie za využívanie finančných prostriedkov, ktoré im ako orgánom Únie boli zverené;
B.	keďže Agentúra Európskej únie pre azyl ako orgán Únie, ktorému boli zverené značné zodpovednosti a zdroje, má zodpovedajúcu povinnosť konať s najvyššími štandardmi transparentnosti, zodpovednosti a príkladného správania, čím sa zabezpečí dôvera občanov a inštitúcií Únie;
C.	keďže úloha Európskeho parlamentu, pokiaľ ide o udeľovanie absolutória za plnenie rozpočtu, je vymedzená v Zmluve o fungovaní Európskej únie (ďalej len „ZFEÚ“), v nariadení o rozpočtových pravidlách a v rámcovom nariadení o rozpočtových pravidlách;
D.	keďže úrad OLAF ako orgán Únie pre boj proti podvodom má povinnosť poskytnúť Európskemu parlamentu včasný a primeraný prístup k svojim zisteniam s cieľom umožniť účinnú kontrolu udeľovania absolutória;
1.	pripomína úlohu Európskeho parlamentu v rámci postupu udelenia absolutória, ktorý sa riadi ZFEÚ, nariadením o rozpočtových pravidlách a rokovacím poriadkom Parlamentu;
2.	pripomína, že 7. mája 2025 sa Európsky parlament rozhodol odložiť rozhodnutie o udelení absolutória Agentúre Európskej únie pre azyl (ďalej len „agentúra“) za rok 2023;
3.	zdôrazňuje mimoriadny význam zodpovedného a transparentného konania pri plnení rozpočtu Únie; trvá na tom, že akékoľvek nedodržiavanie týchto zásad vážne podkopáva dôveru verejnosti;
Výsledok vyšetrovania Európskeho úradu pre boj proti podvodom (OLAF)
4.	konštatuje, že úrad OLAF sprístupnil anonymizovanú verziu svojej záverečnej správy o vyšetrovaní členom Výboru pre kontrolu rozpočtu v marci 2025 a členom Výboru pre občianske slobody, spravodlivosť a vnútorné veci v júli 2025; vyjadruje poľutovanie nad oneskoreným prístupom k vyšetrovaniu, ktorý bol udelený až v marci napriek žiadosti spravodajcu z decembra 2024, pričom úrad OLAF sa vo svojej odpovedi odvolal na námietky správnej rady Agentúry Európskej únie pre azyl; trvá na tom, že prístup k správe mal byť členom výboru CONT poskytnutý skôr, aby sa zaručilo primerané vykonávanie ich mandátu;
5.	uvedomuje si, že vyšetrovania úradu OLAF sa vykonávajú nepretržite počas obdobia, ktoré musí byť primerané okolnostiam a zložitosti prípadu; vyjadruje znepokojenie nad dĺžkou vyšetrovaní úradu OLAF, pretože to oslabuje schopnosť orgánu udeľujúceho absolutórium účinne zvážiť ich zistenia; trvá na kľúčovej úlohe včasného vyšetrovania pri udržiavaní účinného dohľadu Európskeho parlamentu; vyzýva úrad OLAF, aby preskúmal a urýchlil postup dokončenia vyšetrovaní a ich poskytnutia orgánu udeľujúcemu absolutórium; zdôrazňuje, že takéto oneskorenia ohrozujú schopnosť členov výboru CONT účinne vykonávať svoj mandát dohľadu, a požaduje opatrenia na zabezpečenie rýchleho prístupu k vyšetrovacím správam v budúcnosti;
6.	zdôrazňuje, že ochrana rozpočtu Únie musí zostať základnou hodnotou správneho finančného riadenia, ktorú sú povinné dodržiavať všetky inštitúcie Únie vrátane agentúr a decentralizovaných orgánov, ktoré musia byť jasným príkladom zodpovednosti a transparentnosti pri používaní európskych verejných finančných prostriedkov; opakuje, že treba posilniť koordináciu a spoluprácu v inštitucionálnom rámci pre boj proti podvodom, najmä s cieľom riešiť potrebu rýchlejších a efektívnejších vyšetrovaní úradu OLAF, a tým zosúladiť toto úsilie so širším cieľom ochrany finančných prostriedkov Únie;
7.	vyzýva agentúru a úrad OLAF, aby v záujme transparentnosti a dôvery verejnosti zverejnili anonymizované zhrnutie správy úradu OLAF, pokiaľ je to právne možné;
8.	berie na vedomie, že úrad OLAF po vyšetrovaní vydal disciplinárne a administratívne odporúčania;
9.	konštatuje, že pokiaľ ide o disciplinárne odporúčania, správna rada sa v nadväznosti na ne rozhodla nezačať disciplinárne konanie a namiesto toho vydala písomné odporúčania s upozornením a požiadala výkonnú riaditeľku o konkrétne návrhy nápravných opatrení a harmonogram ich čo najskoršieho vykonania; berie na vedomie, že v súlade s touto žiadosťou výkonná riaditeľka predložila správnej rade tieto dokumenty, ktoré zahŕňajú:
–	odporúčania správnej rady,
–	aktuálny stav v agentúre v súvislosti s každým odporúčaním a
–	dodatočné nápravné opatrenia, ktoré sa majú vykonať, spolu s predbežným harmonogramom ich vykonania; vyzýva správnu radu, aby sa odporúčaniami ďalej zaoberala a informovala orgán udeľujúci absolutórium o ich úplnom a včasnom vykonaní;
10.	vyjadruje poľutovanie nad tým, že správna rada po intenzívnych rokovaniach rozhodla, že nevykoná disciplinárne odporúčania úradu OLAF vrátane začatia disciplinárnych konaní proti výkonnej riaditeľke Agentúry Európskej únie pre azyl alebo iným zamestnancom agentúry, a to napriek významným zisteniam úradu OLAF, ktoré sa javia ako systematické a ktoré oslabujú dôveru vo vedenie agentúry; zdôrazňuje, že toto rozhodnutie vyvoláva otázky v súvislosti so záväzkom správnej rady k zodpovednosti v súlade s inštitucionálnymi očakávaniami, a uznáva, že rada môže po preskúmaní vznesených otázok zámerne rozhodnúť, že odporúčania nevykoná; zdôrazňuje, že Európsky parlament bude naďalej venovať osobitnú pozornosť prijatým nápravným opatreniam; očakáva, že agentúra preukáže, že prijala príkladné následné opatrenia, prísne normy, jasnú zodpovednosť za vykonávanie nápravných opatrení a vyvodenie plnej zodpovednosti; vyzýva agentúru, aby s cieľom posilniť parlamentný dohľad zaistila transparentné podávanie správ Európskemu parlamentu okrem iného tým, že mu bude poskytovať zápisnice z rokovaní správnej rady;
11.	konštatuje, že výkonná riaditeľka vypracovala vyhlásenie o vízii vedenia pri vykonávaní zmien v EUAA s vykonanými nápravnými opatreniami a nápravnými opatreniami, ktoré sa majú vykonať; žiada agentúru, aby informovala orgán udeľujúci absolutórium o nápravných opatreniach, ktoré sa vykonali a ktoré sa majú vykonať, ako aj lehotách na ich dokončenie;
12.	vyjadruje znepokojenie nad tým, že administratívne odporúčania sa zaoberali praxou hodnotenia zamestnancov vedúcimi sektorov, a nie vedúcimi oddelení, ako aj nedostatkami v riadení konfliktov záujmov v rámci agentúry;
13.	víta skutočnosť, že od roku 2025 budú hodnotenia zamestnancov vykonávať vedúci oddelení, ako sa stanovuje v platných pravidlách;
14.	dôrazne odsudzuje nedostatky v riadení konfliktov záujmov v rámci agentúry, najmä chybné vybavovanie sťažností zo strany správnej rady proti rozhodnutiam výkonnej riaditeľky; trvá na tom, že takéto postupy oslabujú integritu a dôveryhodnosť agentúry; vyzýva agentúru, aby bezodkladne informovala orgán udeľujúci absolutórium o zavedených nápravných opatreniach a organizačných zmenách; zdôrazňuje, že za prijateľný sa bude považovať len pevný a príkladný rámec pre riadenie konfliktov záujmov;
15.	berie na vedomie, že správna rada aj výkonná riaditeľka uznali závažnosť tvrdení a vznesených problémov; uznáva však, že výkonná riaditeľka sa vyjadrila skepticky a poukázala na mimoriadne pracovné zaťaženie počas kríz, čo však nemožno použiť ako odôvodnenie pre odmietnutie zistení; domnieva sa, že toto uznanie musia sprevádzať rozhodné nápravné opatrenia, včasné vykonávanie a plná zodpovednosť voči orgánu udeľujúcemu absolutórium;
16.	so znepokojením berie na vedomie opakované zlyhania v riadení vrátane neschopnosti správnej rady vykonávať včasný a účinný dohľad; vyjadruje poľutovanie nad tým, že viacerým nezrovnalostiam sa dalo predísť lepšou vnútornou kontrolou a aktívnym zapojením správnej rady; trvá na tom, že toto inštitucionálne zlyhanie sa musí riešiť štrukturálne, a nielen procedurálne;
17.	vyjadruje poľutovanie nad problémami zlej správy, najmä v oblasti ľudských zdrojov, kde sa vyskytujú závažné nezrovnalosti, konkrétne v postupoch menovania a výberu porušujúcich služobný poriadok úradníkov a podmienky zamestnávania ostatných zamestnancov; uvedomuje si, že v období rokov 2019 až 2022 agentúra čelila náročným okolnostiam, ako je pandémia ochorenia COVID-19, aktivácia smernice o dočasnej ochrane alebo nadobudnutie účinnosti nariadenia o agentúre[footnoteRef:17] s novým mandátom, právomocami a povinnosťami; odmieta však akýkoľvek pokus použiť takéto okolnosti ako odôvodnenie nedodržiavania záväzných právnych predpisov; vyzýva agentúru, aby v plnej miere zosúladila svoje postupy prijímania zamestnancov s platnými pravidlami, a trvá na prijatí prísnych a transparentných postupov založených na zásluhách, ktoré budú sprevádzané vykonateľnými usmerneniami a budú podliehať dôkladnému dohľadu orgánu udeľujúceho absolutórium; [17:  	Nariadenie Európskeho parlamentu a Rady (EÚ) 2021/2303 z 15. decembra 2021 o Agentúre Európskej únie pre azyl a o zrušení nariadenia (EÚ) č. 439/2010 (Ú. v. EÚ L 468, 30.12.2021, s. 1, ELI: http://data.europa.eu/eli/reg/2021/2303/oj).] 

18.	víta skutočnosť, že prax vymenúvania dočasných manažérov bola od januára 2023 ukončená;
19.	pripomína, že jednou z hlavných povinností správnej rady je poskytovať všeobecné usmernenia pre činnosti agentúry a zabezpečovať, aby agentúra účinne plnila svoj mandát; domnieva sa, že na poskytovanie všeobecných usmernení si správna rada musí byť vedomá právnych predpisov a musí byť riadne informovaná o právnych predpisoch, ktoré sa vzťahujú na agentúru, ako aj o kritickom vývoji v riadení agentúry; vyjadruje poľutovanie nad opakovanými nedostatkami v tejto súvislosti a vyzýva agentúru, aby zaviedla účinné, systematické a transparentné postupy komunikácie so správnou radou;
20.	vyzýva Európsku komisiu, ktorá má v správnej rade dve miesta, aby aktívne podporovala ostatných členov rady a pomáhala im pri pochopení pravidiel, ktoré sa vzťahujú na agentúru, a aby v rámci širšieho úsilia o prevenciu identifikovala skúsenosti získané na základe tohto konkrétneho prípadu a šírila ich; vyzýva agentúru, aby orgán udeľujúci absolutórium informovala o opatreniach prijatých na zlepšenie komunikácie so správnou radou;
21.	víta návrh Komisie počas výmeny názorov týkajúci sa možnosti využívania spoločných služieb v určitých horizontálnych oblastiach v decentralizovaných agentúrach, pretože by to pomohlo lepšie riadiť procesy a zefektívniť využívanie zdrojov; nabáda Komisiu, aby túto možnosť preskúmala a navrhla konkrétne opatrenia v tejto súvislosti;
22.	vyzýva agentúru, aby zriadila nezávislú vnútornú etickú funkciu, a zdôrazňuje, že je dôležité mať spoľahlivé pravidlá ochrany oznamovateľov v súlade so smernicou (EÚ) 2019/1937; zdôrazňuje, že interné kanály nahlasovania musia byť dôverné a dôveryhodné a musia im dôverovať zamestnanci na všetkých úrovniach;
23.	zdôrazňuje, že hoci niektoré udalosti pochádzajú z rokov 2021, 2022 a skôr, vyšetrovanie úradu OLAF bolo ukončené až v roku 2024; zdôrazňuje, že zatiaľ nemožno dospieť k záveru, že tieto otázky boli úplne vyriešené; zdôrazňuje, že orgán udeľujúci absolutórium si zachováva plné právo vykonávať svoje povinnosti dohľadu, kým sa situácia úplne nenapraví a nevyjasní; vyzýva výkonnú riaditeľku a správnu radu, aby uznali a riešili všetky štrukturálne nedostatky v riadení ľudských zdrojov agentúry, ako aj vo funkciách dohľadu správnej rady a aby prijali účinné opatrenia na zabránenie opakovaniu podobných problémov, a vyhradzuje si právo odložiť alebo podmieniť budúce rozhodnutia o absolutóriu, ak agentúra neuskutoční úplnú štrukturálnu reformu;
24.	s osobitným znepokojením berie na vedomie mimoriadne vysokú mieru fluktuácie zamestnancov, ako sa uvádza v správe úradu OLAF, pričom manažment nie je schopný poskytnúť uspokojivé vysvetlenie; vyzýva výkonnú riaditeľku a správnu radu, a najmä zástupcov Komisie v nej, aby zaviedli systematické výstupné pohovory so všetkými odchádzajúcimi zamestnancami, aby komplexne zdokumentovali zistenia a informovali orgán udeľujúci absolutórium o výsledkoch a pokroku dosiahnutom v tejto súvislosti v rámci postupu udelenia absolutória za rok 2024;
25.	chváli zamestnancov agentúry za ich oddanosť a odhodlanie vykonávať svoje úlohy napriek náročným okolnostiam; považuje za nevyhnutné podporovať pozitívne pracovné prostredie presadzovaním osvedčených postupov na úrovni ľudských zdrojov a odmeňovaním výsledkov založených na zásluhách; naliehavo vyzýva správnu radu a výkonnú riaditeľku, aby zabezpečili, že agentúra bude bezpečným a podporujúcim pracoviskom, ktoré podnecuje otvorenú komunikáciu a umožňuje jednotlivcom vyjadrovať sa bez strachu z odvetných opatrení; vyzýva agentúru, aby zabezpečila, aby sa všetky správy o profesionálnom pochybení brali vážne a dôkladne vyšetrili a aby sa prijali primerané následné opatrenia na zachovanie integrity a dôvery v rámci organizácie;
°
°     °
26.	pokiaľ ide o ďalšie poznámky, odvoláva sa na svoje uznesenie zo 7. mája 2025[footnoteRef:18] s poznámkami, ktoré sú neoddeliteľnou súčasťou rozhodnutí o absolutóriu za plnenie rozpočtu agentúr Európskej únie. [18:  	Ú. v. EÚ L, 2025/1681, 8.10.2025, ELI: http://data.europa.eu/eli/res/2025/1681/oj.] 

